Document ID: 32008R0556

REGULAMENTUL (CE) NR. 556/2008 AL CONSILIULUI
din 16 iunie 2008
de modificare a Regulamentului (CE) nr. 2505/96 privind deschiderea și modul de gestionare a contingentelor tarifare comunitare autonome pentru anumite produse agricole și industriale
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 26,
având în vedere propunerea Comisiei,
întrucât:
(1)
La 20 decembrie 1996, Consiliul a adoptat Regulamentul (CE) nr. 2505/96 (1). Cererea comunitară pentru produsele care fac obiectul regulamentului respectiv ar trebui să fie satisfăcută în cele mai bune condiții. În acest scop, ar trebui deschise noi contingente tarifare comunitare cu taxe vamale zero pentru volumele corespunzătoare, începând cu 1 iulie 2008, fără a cauza o perturbare a piețelor pentru aceste produse.
(2)
Volumele contingentare pentru cinci contingente tarifare comunitare autonome sunt insuficiente pentru a satisface necesitățile industriei comunitare. Prin urmare, aceste volume contingentare ar trebui majorate.
(3)
Prin urmare, Regulamentul (CE) nr. 2505/96 ar trebui să fie modificat în consecință.
(4)
Având în vedere semnificația economică a prezentului regulament, se impune să se recurgă la motivele de urgență prevăzute la punctul 1.3 din Protocolul privind rolul parlamentelor naționale în Uniunea Europeană, anexat la Tratatul privind Uniunea Europeană și la tratatele de instituire a Comunităților Europene.
(5)
Întrucât perioadele tarifare contingentare trebuie să înceapă la 1 iulie 2008, prezentul regulament ar trebui să se aplice cu începere de la aceeași dată și să intre în vigoare imediat,
ADOPTĂ PREZENTUL REGULAMENT:
Articolul 1
Anexa I la Regulamentul (CE) nr. 2505/96 se modifică după cum urmează:
1.
Se introduc contingentele tarifare pentru produsele care figurează în anexa I la prezentul regulament.
2.
Contingentele tarifare cu numerele de ordine 09.2975, 09.2603, 09.2935, 09.2814 și 09.2620 se înlocuiesc cu contingentele aferente produselor din anexa II la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament se aplică de la 1 iulie 2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 16 iunie 2008.

Labels: 3
1
6